pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วธ.ชวนชาวพุทธไหว้พระ ๑๐ วัด สืบสิริสวัสดิ์ ๑๐ รัชกาลฟรี เสริมสิริมงคลต้อนรับปีใหม่ ๒๕๖๑
วันศุกร์ที่ 19 มกราคม 2561
วธ.ชวนชาวพุทธไหว้พระ ๑๐ วัด สืบสิริสวัสดิ์ ๑๐ รัชกาลฟรี เสริมสิริมงคลต้อนรับปีใหม่ ๒๕๖๑
วธ.ชวนชาวพุทธไหว้พระ ๑๐ วัด สืบสิริสวัสดิ์ ๑๐ รัชกาลฟรี เสริมสิริมงคลต้อนรับปีใหม่ ๒๕๖๑
"วธ.ชวนชาวพุทธไหว้พระ ๑๐ วัด สืบสิริสวัสดิ์ ๑๐ รัชกาลฟรี เสริมสิริมงคลต้อนรับปีใหม่ ๒๕๖๑" เมื่อวันที่ ๓๑ ธันวาคม ๒๕๖๐ เวลา ๐๘.๓๐ น. นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีปล่อยขบวนรถไหว้พระ ๑๐ วัด สืบสิริสวัสดิ์ ๑๐ รัชกาล พร้อมด้วยนายกฤษศญพงษ์ ศิริ ปลัดกระทรวงวัฒนธรรม นายมานัส ทารัตน์ใจ อธิบดีกรมการศาสนา (ศน.) ผู้บริหารกระทรวงวัฒนธรรม ผู้อํานวยการองค์การขนส่งมวลชนกรุงเทพ หน่วยงานภาคีเครือข่าย ทางพระพุทธศาสนา กองทัพบก สํานักงานตํารวจแห่งชาติ กรุงเทพมหานคร และประชาชนจํานวนมากเข้าร่วมกิจกรรม ณ พิพิธภัณฑสถานแห่งชาติ พระนคร ซึ่งเป็นวันแรกที่เปิดให้ประชาชนร่วมเดินทางไปไหว้พระ ๑๐ วัด เพื่อความเป็นสิริมงคลต้อนรับปีใหม่ นายวีระ กล่าวว่า กระทรวงวัฒนธรรม (วธ.) โดยกรมการศาสนา (ศน.) ได้จัดกิจกรรม “สวดมนต์ข้ามปี ถวายเป็นพระราชกุศล เสริมสิริมงคลทั่วไทย ส่งท้ายปีเก่าวิถีไทย ต้อนรับปีใหม่วิถีธรรม พุทธศักราช ๒๕๖๑” เพื่อมอบเป็นของขวัญปีใหม่ให้กับประชาชน ที่สําคัญได้ร่วมกับองค์การขนส่งมวลชนกรุงเทพ (ขสมก.) จัดกิจกรรมไหว้พระ ๑๐ วัด สืบสิริสวัสดิ์ ๑๐ รัชกาล เพื่อส่งเสริมให้ประชาชนเกิดความสํานึก ในพระมหากรุณาธิคุณและแสดงความกตัญญูกตเวทิตาธรรมต่อบุรพมหากษัตริย์แห่งบรมราชจักรีวงศ์ ที่ทรงเลื่อมใสและอุปถัมภ์พระพุทธศาสนา อีกทั้ง ยังเป็นการท่องเที่ยวในรูปแบบเชิงธรรมะ ส่งผลให้ชีวิตและครอบครัวประสบความสุข ความเจริญรุ่งเรือง ได้มีโอกาสไปไหว้พระร่วมกับครอบครัว เพื่อทํากุศลร่วมกันในเทศกาลส่งท้ายปีเก่า ต้อนรับปีใหม่ โดยประชาชน สามารถเข้าร่วมกิจกรรมได้ตั้งแต่ ๓๑ ธันวาคม ๒๕๖๐ ถึงวันที่ ๑ มกราคม ๒๕๖๑ ในการเดินทางไปไหว้พระ ๑๐ วัด สืบสิริสวัสดิ์ ๑๐ รัชกาล ซึ่งในวัดที่เกี่ยวข้องในราชวงศ์จักรี ได้แก่ วัดพระเชตุพนวิมลมังคลารามราชวรมหาวิหาร วัดอรุณราชวรารามราชวรมหาวิหาร วัดราชโอรสาราม วัดราชประดิษฐสถิตมหาสีมาราม วัดเบญจมบพิตรดุสิตวนาราม วัดบวรนิเวศวิหาร วัดราชบพิธสถิต มหาสีมาราม วัดสุทัศนเทพวรารามวรมหาวิหาร วัดพระราม ๙ กาญจนาภิเษก และ วัดวชิรธรรมสาธิต อย่างไรก็ตามได้รับความร่วมมือจากองค์การขนส่งมวลชนกรุงเทพ (ขสมก.) บริการรถโดยสารปรับอากาศ ตั้งแต่เวลา ๐๘.๓๐ – ๑๖.๓๐ น. โดยไม่เสียค่าใช้จ่ายใดๆ ทั้งสิ้น นายมานัส ทารัตน์ใจ อธิบดีกรมการศาสนา กล่าวว่า ศน.จัดเจ้าหน้าที่ประจําวัดทั้ง ๑๐ วัด เพื่ออํานวยความสะดวกและให้คําแนะนํากับประชาชนที่มาร่วมไหว้พระ สําหรับผู้ที่สนใจเข้าร่วมกิจกรรมไหว้พระ ๑๐ วัด สืบสิริสวัสดิ์ ๑๐ รัชกาล สามารถสอบถามรายละเอียดกิจกรรม เส้นทางการเดินรถ หรือสอบถามข้อมูลเพิ่มเติมได้ที่ โทร. ๐ ๒๒๐๙ ๓๗๒๘ หรือ www.facebook.com/Drathai.gov
รัฐบาลไทย-ข่าวทำเนียบรัฐบาล-รมว.ดิจิทัลฯ ชวน NEC ญี่ปุ่นเสนอแผนพัฒนา Smart EEC ในไทย
วันพุธที่ 14 มิถุนายน 2560
รมว.ดิจิทัลฯ ชวน NEC ญี่ปุ่นเสนอแผนพัฒนา Smart EEC ในไทย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมหารือกับนายโนริฮิโกะ อิชิกุโร (Mr. Norihiko Ishiguro) รองประธานบริษัท เอ็นอีซี คอร์เปอร์เรชั่น จํากัด อดีตรัฐมนตรีช่วยว่าการกระทรวงเศรษฐกิจการค้าและอุตสาหกรรมประเทศญี่ปุ่น พร้อมคณะผู้บริหาร โดยได้แลกเปลี่ยนความคิดเห็นในการนําเทคโนโลยีดิจิทัล มาใช้กับแผนพัฒนาดิจิทัลเพื่อเศรษฐกิจและสังคมของไทย ซึ่ง บ.เอ็นอีซีฯ มีประสบการณ์การดําเนินงานระหว่างประเทศต่างๆ มาแล้วทั่วโลก พร้อมทั้งเชิญชวนให้ บ.เอ็นอีซีฯ นําเสนอร่างแนวทางการพัฒนา Smart EEC เพื่อนํามาประยุกต์ใช้ในประเทศไทย นอกจากนี้ยังได้เชิญชวน บ.เอ็นอีซีฯ มาเป็นส่วนหนึ่งในการจัดแสดงบูธในงาน Thailand Digital Big Bang 2017 ระหว่างวันที่ 21–24 กันยายน 2560 ด้วย เมื่อวันที่ 12 มิถุนายน 2560 ณ ห้องรับรอง ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษา ถ.แจ้งวัฒนะ กรุงเทพฯ
**************************
รัฐบาลไทย-ข่าวทำเนียบรัฐบาล-นวัตกรรมรถมินิบัสอลูมิเนียม
วันพฤหัสบดีที่ 19 มีนาคม 2563
นวัตกรรมรถมินิบัสอลูมิเนียม
17 ธันวาคม 2562
รถมินิบัสอลูมิเนียม บริษัท สกุลฎ์ อินโนเวชั่น จํากัด ร่วมวิจัยกับ สํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงการอุดมศึกษา วิทยาศาสตร์ วิจัย และนวัตกรรม (อว.) เป็นรถมินิบัสนวัตกรรมใหม่อลูมิเนียมสัญชาติไทยที่ใช้เทคโนโลยีสมัยใหม่ในการผลิตตัวถงแบบปั๊มขึ้นรูปผสมผสานกับการฉีดขึ้นรูปทั้งคันตามมาตรฐานการผลิตของอุตสาหกรรมยานยนต์ที่ทันสมัยเพื่อลดรอยต่อเพิ่มความปลอดภัยให้กับผู้โดยสาร
ทั้งนี้ สวทช. ได้สนับสนุนเรื่องการออกแบบด้วยเทคโนโลยีไลท์เวท (Lightweight Technology) เพื่อลดน้ําหนักให้กับโครงสร้างรถ มีน้ําหนักเบากว่ารถที่ใข้โครงสร้างโลหะ 50% ทําให้ประหยัดเชื้อเพลิง ไม่เป็นสนิมและประเมินโครงสร้างให้มีความปลอดภัยอย่างสูงสุด รวมถึงได้มีประกาศการลงทุนและสร้างโรงงานประกอบที่มีกําลังการผลิตกว่า 2,800 คันต่อปี เพื่อผลิตรถโดยสารตัวถังอลูมิเนียมครั้งแรกของประเทศไทย เตรียมพร้อมส่งมอบยอดจองจากปีที่แล้ว 208 คัน ภายในไตรมาสแรกปี 2563
รัฐบาลไทย-ข่าวทำเนียบรัฐบาล-พม. เตรียมจ่ายเงินเยียวยารอบเดียว 3,000 บาท ให้กลุ่มเปราะบางภายใน 20 ก.ค. นี้
วันพุธที่ 1 กรกฎาคม 2563
พม. เตรียมจ่ายเงินเยียวยารอบเดียว 3,000 บาท ให้กลุ่มเปราะบางภายใน 20 ก.ค. นี้
พม. เตรียมจ่ายเงินเยียวยารอบเดียว 3,000 บาท ให้กลุ่มเปราะบางภายใน 20 ก.ค. นี้
วันนี้ (1 ก.ค. 63) เวลา 11.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กทม.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยถึงการจ่ายเงินเยียวยา 3,000 บาท สําหรับกลุ่มเปราะบางที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด–19) ว่า เมื่อวันที่ 16 มิถุนายน 2563 คณะรัฐมนตรีได้อนุมัติให้สํานักงานปลัดกระทรวงกระทรวงการพัฒนาสังคมและความมั่นคงของมนุษย์ดําเนินโครงการเพื่อช่วยเหลือ เยียวยา และชดเชย ให้แก่ประชาชนซึ่งได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19) โดยการจ่ายเงินเยียวยาโดยตรงรายละ 1,000 บาทต่อเดือน เพิ่มเติมจากเงินอุดหนุนเพื่อเลี้ยงดูเด็กแรกเกิด เบี้ยความพิการ และเบี้ยยังชีพผู้สูงอายุ เป็นเวลา 3 เดือน ตั้งแต่เดือนพฤษภาคม-กรกฎาคม 2563 รวมเป็นเงิน 3,000 บาท มีจํานวนทั้งหมด 6,781,881 ราย ประกอบด้วย 1. เด็กที่ได้รับสิทธิโครงการเงินอุดหนุนเพื่อการเลี้ยงดูเด็กแรกเกิด จํานวน 1,394,756 ราย 2. ผู้สูงอายุที่ได้รับเบี้ยยังชีพผู้สูงอายุ จํานวน 4,056,596 ราย และ 3. คนพิการที่มีบัตรประจําตัวคนพิการ จํานวน 1,330,529 ราย
นายปรเมธี กล่าวต่อไปว่า กลุ่มเปราะบางทั้งสามกลุ่มเป็นกลุ่มเป้าหมายของกระทรวง พม. ที่ส่วนใหญ่เป็นผู้มีรายได้น้อยและอยู่ในครอบครัวที่ประสบภาวะทางเศรษฐกิจ ซึ่งได้รับผลกระทบจากภาวะว่างงานของสมาชิกครอบครัว โดยผู้ที่มีสิทธิรับเงินเยียวยา 3,000 บาท สําหรับกลุ่มเปราะบาง มีหลักเกณฑ์ ดังนี้ 1. ต้องเป็นผู้ที่ยังไม่เคยได้รับสิทธิ์การช่วยเหลือเยียวยาจากมาตรการช่วยเหลือเยียวยาของกระทรวงการคลัง กระทรวงเกษตรและสหกรณ์ และกระทรวงแรงงาน (สํานักงานประกันสังคม)2. เป็นกลุ่มที่อยู่ในฐานข้อมูลของกระทรวง พม. ซึ่งได้รับเงินอุดหนุนรายเดือนอยู่แล้ว จึงไม่ต้องมีการลงทะเบียนในการขอรับสิทธิ์อีก โดยหากท่านได้รับเงินอุดหนุนในเดือนพฤษภาคม 2563 จากช่องทางการโอนเงินผ่านบัญชีธนาคาร หรือในรูปแบบเงินสด ถือว่าท่านมีสิทธิ์ตามมาตรการช่วยเหลือเยียวยาของกระทรวง พม. ซึ่งได้ดําเนินการเตรียมความพร้อมในการจ่ายเงินเยียวยาร่วมกับหน่วยงานที่เกี่ยวข้อง อาทิ กระทรวงการคลัง กระทรวงมหาดไทย เป็นต้น
นายปรเมธี กล่าวเพิ่มเติมว่า ทั้งนี้ กระทรวง พม. จะเร่งดําเนินการพิจารณาจ่ายเงินเยียวยาเดือนละ 1,000 บาท รวม 3 เดือน คิดเป็นเงิน 3,000 บาท (ตั้งแต่เดือนพฤษภาคม – กรกฎาคม) ให้แล้วเสร็จภายในวันที่ 20 กรกฎาคม 2563 โดยแบ่งเป็น 2 ช่องทาง ได้แก่ ช่องทางที่ 1กรมบัญชีกลางโอนเงินช่วยเหลือเยียวยาโดยตรงไปยังบัญชีธนาคารของกลุ่มเป้าหมายที่เคยได้รับเงินอุดหนุนรายเดือนผ่านบัญชีธนาคารอยู่เดิม และช่องทางที่ 2 กรมบัญชีกลางโอนเงินไปยังองค์กรปกครองส่วนท้องถิ่น และองค์กรปกครองส่วนท้องถิ่นจะนําจ่ายเป็นเงินสดให้แก่กลุ่มเป้าหมายที่รับเงินอุดหนุนรายเดือนเป็นเงินสดอยู่เดิม ในกรณีที่ไม่ได้รับสิทธิ์หรือมีข้อสงสัย สามารถติดต่อสอบถามได้ที่สํานักงานพัฒนาสังคมและความมั่นคงของมนุษย์จังหวัด (พมจ.) ทุกจังหวัด หรือ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-บสย. สร้างประวัติศาสตร์ “ค้ำประกันสินเชื่อ” ทุบสถิติ 5 เดือน 100,000 ล้านบาท จูงมือ SMEs …. เราไม่ทิ้งกัน
วันพฤหัสบดีที่ 28 พฤษภาคม 2563
บสย. สร้างประวัติศาสตร์ “ค้ําประกันสินเชื่อ” ทุบสถิติ 5 เดือน 100,000 ล้านบาท จูงมือ SMEs .... เราไม่ทิ้งกัน
บสย. ประกาศความสําเร็จครั้งใหญ่เข้าสู่ 29 ปี ช่วยผู้ประกอบการ SMEs เข้าถึงสินเชื่อ ทุบสถิติอนุมัติค้ําประกันสินเชื่อ เร็วสุด มากสุด  5 เดือน 100,000 ล้านบาท จูงมือ SMEs ....เราไม่ทิ้งกัน ร่วมฝ่าวิกฤต COVID-19 เติมทุน เสริมสภาพคล่อง
บสย. ประกาศความสําเร็จครั้งใหญ่เข้าสู่ 29 ปี ช่วยผู้ประกอบการ SMEs เข้าถึงสินเชื่อ ทุบสถิติอนุมัติค้ําประกันสินเชื่อ เร็วสุด มากสุด 5 เดือน 100,000 ล้านบาท จูงมือ SMEs ....เราไม่ทิ้งกัน ร่วมฝ่าวิกฤต COVID-19 เติมทุน เสริมสภาพคล่อง เผยยังมีวงเงินอีก 40,000 ล้านบาท พร้อมเทหมดหน้าตักเพื่อ SMEs ทุกกลุ่ม
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ประกาศความสําเร็จครั้งใหญ่ ช่วยผู้ประกอบการ SMEs เข้าถึงสินเชื่อ โดยสามารถอนุมัติค้ําประกันสินเชื่อ ทะลุ 100,000 ล้านบาทแล้วในวันนี้ โดย 5 เดือนแรกของปี 2563 ทําลายสถิติสูงสุดนับตั้งแต่ก่อตั้ง บสย. ท่ามกลางวิกฤตเศรษฐกิจจากสถานการณ์การแพร่ระบาดของเชื้อไวรัส COVID-19 ที่ส่งผลกระทบต่อภาคธุรกิจ และผู้ประกอบการ SMEs อย่างรุนแรง
ปัจจัยความสําเร็จมาจากการสนับสนุนการทํางานด้านนโยบายของรัฐบาล ได้แก่ 1.นโยบายรัฐบาลและมาตรการให้ความช่วยเหลือผู้ประกอบการ SMEs ที่ต่อเนื่อง โดยใช้กลไกค้ําประกันสินเชื่อ บสย. 2.มาตรการรัฐบาลในการสนับสนุนงบประมาณที่ช่วยลดต้นทุนธุรกิจ โดยการจ่ายค่าธรรมเนียมค้ําประกันสินเชื่อใน 2 ปีแรกแทนผู้ประกอบการ SMEs และการได้รับการสนับสนุนจากธนาคารพันธมิตร เพื่อเร่งปล่อยสินเชื่อให้กับภาคธุรกิจทุกกลุ่ม นอกจากนี้ ในรอบ 5 เดือนที่ผ่านมา บสย. ได้ปรับกระบวนการทํางานภายใน โดยเฉพาะอย่างยิ่งกระบวนการในการอนุมัติหนังสือค้ําประกันสินเชื่อที่ปรับให้เร็วขึ้น จากเฉลี่ยวันละ 300 ฉบับ เป็นวันละ 1,400 ฉบับซึ่งได้รับความร่วมมือจากธนาคารพันธมิตรอย่างดีเยี่ยมเพื่อให้กระบวนการอนุมัติหนังสือค้ําประกันสินเชื่อ รวดเร็ว และมีประสิทธิภาพ ตอบโจทย์ความต้องการสินเชื่อของผู้ประกอบการ SMEs ที่รอวงเงินเป็นจํานวนมาก
ทั้งนี้รัฐบาลและกระทรวงการคลัง ยังได้สนับสนุนให้ บสย. มีการดําเนินการได้อย่างต่อเนื่อง เพื่อลดผลกระทบการเข้าถึงสินเชื่อของ SMEs โดยมติ ครม. เมื่อวันที่ 26 พฤษภาคม 2563 เห็นชอบอนุมัติวงเงินในโครงการค้ําประกันสินเชื่อ บสย. SMEs สร้างไทย จํานวน 10,000 ล้านบาท และ บสย. ยังได้รับอนุมัติจากคณะกรรมการ บสย. เมื่อวันที่ 25พฤษภาคม 2563 ให้ปรับโครงการค้ําประกันสินเชื่อรายสถาบัน ทําให้ บสย. มีวงเงินค้ําประกันสินเชื่ออีกจํานวน 40,000 ล้านบาท ที่พร้อมเทหมดหน้าตัก เพื่อให้ผู้ประกอบการ SMEs ได้เข้าถึงสินเชื่อมากที่สุดทันเวลา ร่วมพยุงตัวฝ่าวิกฤตไปด้วยกัน
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รองนายกรัฐมนตรี เป็นประธานในโครงการเข้าวัดปฏิบัติธรรมวันธรรมสวนะ (วันพระ) ของกรมการศาสนา กระทรวงวัฒนธรรม ณ วัดอรุณราชวราราม เขตบางกอกใหญ่ กรุงเทพฯ
วันจันทร์ที่ 26 มิถุนายน 2560
พลเอก ธนะศักดิ์ ปฏิมาประกร รองนายกรัฐมนตรี เป็นประธานในโครงการเข้าวัดปฏิบัติธรรมวันธรรมสวนะ (วันพระ) ของกรมการศาสนา กระทรวงวัฒนธรรม ณ วัดอรุณราชวราราม เขตบางกอกใหญ่ กรุงเทพฯ
พลเอก ธนะศักดิ์ ปฏิมาประกร รองนายกรัฐมนตรี เป็นประธานในโครงการเข้าวัดปฏิบัติธรรมวันธรรมสวนะ (วันพระ) ของกรมการศาสนา กระทรวงวัฒนธรรม ณ วัดอรุณราชวราราม เขตบางกอกใหญ่ กรุงเทพฯ
วันศุกร์ที่ ๒๓ มิถุนายน ๒๕๖๐ เวลา ๐๙.๐๐ น. พลเอก ธนะศักดิ์ ปฏิมาประกร รองนายกรัฐมนตรีเป็นประธานในโครงการเข้าวัดปฏิบัติธรรมวันธรรมสวนะ (วันพระ) ของกรมการศาสนา กระทรวงวัฒนธรรม ณ วัดอรุณราชวราราม เขตบางกอกใหญ่ กรุงเทพฯ โดยมี นายกฤษศญพงษ์ ศิริ ปลัดกระทรวงวัฒนธรรม รศ.ดร.ชวนี ทองโรจน์ ผู้ช่วยรัฐมนตรีประจํากระทรวงการท่องเที่ยวและกีฬา ผู้บริหารกระทรวงวัฒนธรรม ข้าราชการ เจ้าหน้าที่ ผู้แทนหน่วยงานภาครัฐ ภาคเอกชน และประชาชน เข้าร่วมพิธีเป็นจํานวนมาก โดยมีหน่วยงานเข้าร่วม ๒๖ หน่วยงาน ได้แก่ กรมบังคับคดี กรมสวัสดิการและคุ้มครองแรงงาน กรมส่งเสริมคุณภาพสิ่งแวดล้อม กรมส่งเสริมสหกรณ์ กรมเจ้าท่า กรมท่าอากาศยาน กรมตรวจบัญชีสหกรณ์ กรมปศุสัตว์ กรมที่ดิน กรมสรรพากร กรมพัฒนาพลังงานทดแทนและอนุรักษ์พลังงาน กรมป้องกันและบรรเทาสาธารณภัย สํานักงานจัดหางานกรุงเทพมหานครพื้นที่ ๑ สํานักงานคณะกรรมการคุ้มครองผู้บริโภค สถาบันนิติวิทยาศาสตร์ สถาบันประสาทวิทยา โรงพยาบาลนพรัตน์ราชธานี สถาบันราชานุกูล สถาบันกัลยาณ์ราชนครินทร์ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี เปรียญธรรมสมาคมแห่งประเทศไทย สภาวัฒนธรรมเขตบางกอกใหญ่ สภาวัฒนธรรมเขตปทุมวัน สภาวัฒนธรรมเขตบางคอแหลม โรงเรียนทวีธาภิเศก และโรงเรียนประถมทวีธาภิเศก
วิถีชีวิตดั้งเดิมของสังคมไทยในอดีตมีพระพุทธศาสนาเป็นหลักยึดเหนี่ยวจิตใจ พุทธศาสนิกชนพากันไปวัดทําบุญ ตักบาตร เจริญจิตภาวนา ถวายภัตตาหารแด่พระสงฆ์ กระทรวงวัฒนธรรม โดยกรมการศาสนา จึงได้จัดโครงการเข้าวัดปฏิบัติธรรมวันธรรมสวนะ (วันพระ)ซึ่งสอดคล้องกับแผนการอุปถัมภ์คุ้มครองศาสนาต่างๆ ภายใต้คําสั่งหัวหน้าคณะรักษาความสงบแห่งชาติ ที่ ๔๙/๒๕๕๙ ยุทธศาสตร์ที่ ๓ อุปถัมภ์ศาสนา เพื่อเป็นแบบอย่างที่ดีแก่พุทธศาสนิกชนทั่วไปในการเสริมสร้างศีลธรรม คุณธรรม และจริยธรรม กระตุ้นเตือนให้พุทธศาสนิกชนยึดมั่นในหลักพระพุทธศาสนา โดยเชิญชวนข้าราชการ พนักงานรัฐวิสาหกิจ นักเรียน นิสิต นักศึกษา เข้าร่วมกิจกรรมทําบุญ ใส่บาตร ฟังเทศน์ฟังธรรมร่วมกับชาวบ้านรอบวัด เป็นการขับเคลื่อนกิจกรรมเข้าวัดวันพระผ่าน “บวร” บ้าน วัด โรงเรียน มาเป็นพลังขับเคลื่อนสังคมคุณธรรม ให้วัดมีบทบาทเป็นพิพิธภัณฑ์ที่มีชีวิตให้เด็ก เยาวชน และประชาชน ได้เรียนรู้ทั้งด้านศีลธรรม คุณธรรม จริยธรรม วัฒนธรรม สามารถดํารงตนตามหลักธรรมทางศาสนา ปรัชญาของเศรษฐกิจพอเพียง พร้อมทั้งนําไปประพฤติปฏิบัติให้เป็นประโยชน์ต่อตนเอง ครอบครัว และประเทศชาติต่อไป
รัฐบาลไทย-ข่าวทำเนียบรัฐบาล-กอช. จัดกิจกรรม “ฝากร้านออนไลน์สร้างรายได้” แก่สมาชิก ในสถานการณ์โควิด-19
วันจันทร์ที่ 27 เมษายน 2563
กอช. จัดกิจกรรม “ฝากร้านออนไลน์สร้างรายได้” แก่สมาชิก ในสถานการณ์โควิด-19
กอช. ส่งเสริมสมาชิกสร้างรายได้ ผ่านช่องทางออนไลน์ช่วยเหลือสมาชิกที่ได้รับผลกระทบจากสถานการณ์โรคติดเชื้อไวรัสโคโรนา 2019 (โควิด-19) ในกิจกรรม “กอช. ฝากร้านออนไลน์สร้างรายได้”
กองทุนการออมแห่งชาติ หรือ กอช. ส่งเสริมสมาชิกสร้างรายได้ ผ่านช่องทางออนไลน์ช่วยเหลือสมาชิกที่ได้รับผลกระทบจากสถานการณ์โรคติดเชื้อไวรัสโคโรนา 2019 (โควิด-19) ในกิจกรรม “กอช. ฝากร้านออนไลน์สร้างรายได้” โดย กอช. เป็นตัวกลางในการประชาสัมพันธ์สินค้าให้กับสมาชิก เกิดการสร้างรายได้ผ่านช่องทางออนไลน์ พร้อมเชิญชวนประชาชนทั่วไปอุดหนุนสินค้าสมาชิก กอช. ดูรายละเอียดสินค้าได้ที่ เฟซบุ๊ก กอช. “กองทุนการออมแห่งชาติ – กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า ด้วยสถานการณ์โรคติดเชื้อไวรัสโคโรนา 2019 (โควิด-19) ตามนโยบายของรัฐบาลรณรงค์ให้ประชาชนไม่ออกจากบ้านป้องกันการแพร่ระบาดของเชื้อไวรัสโควิด-19 “อยู่บ้าน หยุดเชื้อ เพื่อชาติ” กอช. จึงเป็นส่วนหนึ่งในการส่งเสริมการสร้างรายได้ให้แก่สมาชิกที่ได้รับผลกระทบจากสถานการณ์โรคติดเชื้อไวรัสโควิด-19 ในกิจกรรม “กอช. ฝากร้านออนไลน์สร้างรายได้” โดยสมาชิก กอช. ผู้ประกอบอาชีพอิสระ ค้าขาย เกษตรกร หรือสมาชิกผู้สนใจที่ประกอบอาชีพอื่นๆ สามารถฝากร้านกับ กอช. เพียงส่งรายละเอียดสินค้า อาทิ ชื่อร้าน รูปภาพสินค้า เบอร์โทรศัพท์ หรือรายละเอียดอื่นๆ ตาม กอช. กําหนด ผ่านช่องทางไลน์ “@nsf.th” หรือ ทางข้อความเฟซบุ๊ก กอช. “กองทุนการออมแห่งชาติ – กอช.” โดย กอช. จะเป็นตัวกลางในการประชาสัมพันธ์ให้กับสมาชิก ในการสร้างรายได้ ด้วยวิธีการขายสินค้าผ่านช่องทางออนไลน์
ทั้งนี้ กอช. ขอเชิญชวนประชาชนทั่วไปร่วมอุดหนุนสินค้าของสมาชิก โดยสามารถเลือกดูสินค้าตามความต้องการ ได้ผ่านช่องทางออนไลน์ เฟซบุ๊ก กอช. “กองทุนการออมแห่งชาติ – กอช.” ซึ่งกิจกรรมนี้สมาชิกสามารถฝากร้านขายสินค้าได้ตั้งแต่วันนี้เป็นต้นไป
สําหรับช่องทางอํานวยความสะดวกให้บริการสมาชิก ได้หลากหลายช่องทาง ด้วยสมาร์ทโฟนของท่าน อาทิ แอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ทั้งระบบ IOS และ Android หรือดูข้อมูลข่าวสารต่างๆ ของ กอช. ได้ทางเว็บไซต์ กอช. “www.nsf.or.th” และสายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รอง นรม. พลเอกฉัตรชัย สาริกัลยะ เป็นประธานการประชุมคณะกรรมการอาหารแห่งชาติ
วันพฤหัสบดีที่ 12 กรกฎาคม 2561
รอง นรม. พลเอกฉัตรชัย สาริกัลยะ เป็นประธานการประชุมคณะกรรมการอาหารแห่งชาติ
ที่ประชุมเห็นชอบตัวชี้วัดและเป้าหมายรองรับกรอบยุทธศาสตร์การจัดการด้านอาหารของประเทศไทย ฉบับที่ 2 (พ.ศ. 2560-2579)
วันนี้ ( 12 กรกฎาคม 2561) เวลา 09.00 น. ณ ห้องประชุม 301 ตึกบัญชาการ1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการอาหารแห่งชาติ ครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมเห็นชอบตัวชี้วัดและเป้าหมายรองรับกรอบยุทธศาสตร์การจัดการด้านอาหารของประเทศไทย ฉบับที่ 2 (พ.ศ. 2560-2579) เชื่อมโยงทุกมิติในห่วงโซ่อาหารจากภาคเกษตร การแปรรูปการบริการสู่โภชนาการของผู้บริโภคและการค้า โดยน้อมนําหลักปรัชญาเศรษฐกิจพอเพียงมาเป็นหลักคิดพื้นฐานและรองรับการพัฒนาที่ยั่งยืนมุ่งสู่การเป็นประเทศที่มีความมั่นคงทางด้านอาหารและโภชนาการ เป็นแหล่งอาหารที่มีคุณภาพสูงปลอดภัยของโลก ประกอบไปด้วย ยุทธศาสตร์หลัก 4 ด้าน ได้แก่ 1) ความมั่นคงอาหาร 2) คุณภาพและความปลอดภัย 3) อาหารศึกษา และ 4) ด้านการบริหารจัดการ เพื่อเป็นแนวทางสําหรับหน่วยงานต่างๆใช้เป็นกรอบการวางแผนปฎิบัติงานอย่างบูรณาการ
สําหรับ กรอบยุทธศาสตร์ฯ ฉบับที่ 2 ได้กําหนดเป้าหมายรวม 6 ด้าน เพื่อสะท้อนผลสัมฤทธิ์การดําเนินงานในอีก 20 ปีข้างหน้า และยังมีความสอดคล้องกับเป้าหมาย การพัฒนาที่ยั่งยืนของสหประชาชาติ หรือ SDGs ได้แก่ 1) จํานวนคนขาดแคลนอาหารลดลง 2) ปริมาณการสูญเสียและขยะอาหารลดลง 3) ความเชื่อมั่นของผู้บริโภคต่อคุณภาพและความปลอดภัยอาหารเพิ่มขึ้น 4) มูลค่าการค้าอาหารเพิ่มขึ้น 5) จํานวนคนที่มีภาวะโภชนาการขาดและเกินลดลง และ 6) มีหน่วยงานกลางประสานการดําเนินการซึ่งเป้าหมายดังกล่าวเป็นเครื่องมือที่สําคัญในการกํากับการดําเนินงานให้เกิดการปรับปรุงและพัฒนาในห่วงโซ่อาหารอย่างต่อเนื่องเพื่อก่อให้เกิดความมั่งคงด้านอาหารและโภชนาการในระดับครัวเรือน ชุมชนและระดับชาติในภาวะปกติและภาวะวิกฤติ
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงานสัมมนา “Building Smarter Futures for Thailand 4.0”
วันศุกร์ที่ 15 ธันวาคม 2560
รมว.ดิจิทัลฯ ปาฐกถาพิเศษในงานสัมมนา “Building Smarter Futures for Thailand 4.0”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน พร้อมกล่าวปาฐกถาพิเศษ หัวข้อ “Digital Thailand and Higher Education” ในงานสัมมนา “Building Smarter Futures for Thailand 4.0” โดยมหาวิทยาลัยซีเอ็มเคแอล ได้จัดทําและดําเนินงานความร่วมมือกับสถาบันเทคโนโลยีพระจอมเกล้าเจ้าคุณทหารลาดกระบัง และมหาวิทยาลัยคาร์เนกีเมลลอน ประเทศสหรัฐอเมริกา เพื่อสร้างความร่วมมือทางวิชาการในการจัดการเรียนการสอน งานวิจัย และนวัตกรรมร่วมกัน โดยมีเป้าหมายในการพัฒนางานวิจัยเพื่อรองรับการพัฒนาของประเทศไทยให้ก้าวเข้าสู่สังคมดิจิทัล ตามนโยบายประเทศไทย 4.0 และพัฒนาอุตสาหกรรมเป้าหมายในพื้นที่ระเบียงเศรษฐกิจพิเศษภาคตะวันออกร่วมกับภาคเอกชน เมื่อวันที่ 14 ธันวาคม 2560 ณ โรงแรมพลาซ่า แอทธินี ถนนวิทยุ กรุงเทพฯ
*************************
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตราชอาณาจักรสเปนประจำประเทศไทย
วันจันทร์ที่ 7 ตุลาคม 2562
รมว.ทส. ให้การต้อนรับเอกอัครราชทูตราชอาณาจักรสเปนประจําประเทศไทย
รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ  ศิลปอาชา) ให้การต้อนรับ นายเอมิลิโอ เด มิเกล กาลาเบีย เอกอัครราชทูตราชอาณาจักรสเปนประจําประเทศไทย ในโอกาสเข้าเยี่ยมคารวะพร้อมพูดคุยหารือเกี่ยวกับด้านการจัดการทรัพยากรธรรมชาติและสิ่งแวดล้อ
รมว.ทส. ให้การต้อนรับเอกอัครราชทูตราชอาณาจักรสเปนประจําประเทศไทย
วันนี้ (๓ ตุลาคม ๒๕๖๒) เวลา ๑๔.๐๐น. ณ ห้องรับรอง ชั้น ๒๐รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ให้การต้อนรับนายเอมิลิโอ เด มิเกล กาลาเบีย (Mr. Emilio de Miguel Calabia)เอกอัครราชทูตราชอาณาจักรสเปนประจําประเทศไทย เข้าเยี่ยมคารวะรัฐมนตรีว่าการกระทรวงทรัพยากร ธรรมชาติและสิ่งแวดล้อม โดยแจ้งว่าราชอาณาจักรสเปนให้ความสําคัญกับการเปลี่ยนแปลงสภาพภูมิอากาศ เป็นเนื่องจากเป็นประเด็นปัญหาสําคัญของประชาคมโลก โดยเฉพาะอย่างยิ่งผลกระทบต่อผู้หญิงและเด็ก จึงมุ่งมั่นที่จะสนับสนุนการเปลี่ยนผ่านสังคมไปสู่สังคมคาร์บอนต่ํา โดยมีความตั้งใจที่จะสร้าง green economy ให้กับประชาชนที่ต้องสูญเสียอาชีพจากผลกระทบของการเปลี่ยนแปลงสภาพภูมิอากาศ และเห็นว่าปัญหา PM 2.5ที่ประเทศไทยเผชิญอยู่นี้ ก็เป็นส่วนหนึ่งของผลกระทบจากการเปลี่ยนแปลงสภาพภูมิอากาศ ในการนี้ ได้เสนอเทคโนโลยีการกรองผ่านจากกระบวนการผลิต (Steel Dust) จากแหล่งกําเนิดในภาคอุตสาหกรรม ซึ่งมีส่วนประกอบของสังกะสี ร้อยละ ๒๕ ซึ่งสามารถนําไปสู่กระบวนการรีไซเคิลต่อไป
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมแจ้งว่า ในฐานะประธานอาเซียนได้ประกาศเป้าหมายที่สําคัญด้านการเปลี่ยนแปลงสภาพภูมิอากาศของอาเซียนในที่ประชุม United Nations Climate Action Summit 2019 ณ สหรัฐอเมริกา และอาเซียนมีความพยายามที่จะดําเนินมาตรการลดการปล่อยก๊าซเรือนกระจกและการปรับตัวต่อการเปลี่ยนแปลงสภาพภูมิอากาศ พร้อมทั้งมุ่งมั่นที่จะมีส่วนร่วมในการดําเนินการด้านการเปลี่ยนแปลงสภาพภูมิอากาศกับประชาคมโลกในทุกระดับ พร้อมทั้งได้แจ้งว่า คณะรัฐมนตรีได้มีมติเห็นชอบแผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” เพื่อร่วมกับทุกภาคส่วนในการเพิ่มประสิทธิภาพการบริหารจัดการเชิงพื้นที่ในการแก้ไขปัญหาดังกล่าว รวมถึงการออกมาตรการระยะสั้นและระยะยาว เพื่อการป้องกันและลดการเกิดมลพิษจากแหล่งกําเนิด และหวังว่าจะได้มีโอกาสแลกเปลี่ยนเรียนรู้เทคโนโลยี และการบริหารจัดการด้านทรัพยากรธรรมชาติและสิ่งแวดล้อมกับราชอาณาจักรสเปนในอนาคต
รัฐบาลไทย-ข่าวทำเนียบรัฐบาล-กสร. เตือนสถานประกอบกิจการระวังไฟไหม้ช่วงลอยกระทง
วันอังคารที่ 20 พฤศจิกายน 2561
กสร. เตือนสถานประกอบกิจการระวังไฟไหม้ช่วงลอยกระทง
กรมสวัสดิการและคุ้มครองแรงงาน เตือนสถานประกอบกิจการตรวจสอบอุปกรณ์ไฟฟ้า ป้องกันเหตุไฟไหม้ช่วงเทศกาลลอยกระทง พร้อมแนะเพิ่มความระมัดระวัง คํานึงถึงความปลอดภัยอันดับแรก
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) กล่าวว่า เทศกาลลอยกระทงซึ่งตรงกับวันที่ 22 พฤศจิกายน 2561 นี้ เป็นช่วงที่เสี่ยงต่อความไม่ปลอดภัยในหลายรูปแบบ โดยเฉพาะอันตรายจากการจุดประทัด พลุ ดอกไม้ไฟ และโคมลอย ซึ่งอาจก่อให้เกิดอุบัติเหตุ ได้รับบาดเจ็บ เสียชีวิตและสร้างความความเสียหายต่อทรัพย์สินได้ จึงขอฝากเตือนไปยังสถานประกอบกิจการในบริเวณใกล้เคียงควรกําชับให้ลูกจ้างตรวจสอบการใช้อุปกรณ์ไฟฟ้า เครื่องจักรที่ไม่ได้ทํางานให้เรียบร้อยและจัดให้มีอุปกรณ์ดับเพลิง สัญญาณแจ้งเหตุให้พร้อมสําหรับการใช้งานเพื่อจะป้องกันความเสียหายและลดความรุนแรงที่อาจจะเกิดขึ้นได้
นายวิวัฒน์ กล่าวต่อว่า สําหรับนายจ้าง ลูกจ้าง ตลอดจนประชาชนทั่วไป ขอให้เพิ่มความระมัดระวังเป็นพิเศษ และต้องปฏิบัติตามคําเตือนของเจ้าหน้าที่และป้ายเตือนต่าง ๆ อย่างเคร่งครัด รวมทั้ง หลีกเลี่ยงพื้นที่จุดเสี่ยง อาทิ โป๊ะที่ชํารุดหรือมีผู้คนหนาแน่น สถานที่เล่นดอกไม้ไฟ และต้องดูแลบุตรหลานอย่างใกล้ชิด ทั้งนี้ ขอให้ทุกท่านคํานึงความปลอดภัยเป็นอันดับแรก ช่วยกันดูแลไม่ให้เกิดการกระทําที่เสี่ยงต่ออันตรายใด ๆ เพื่อให้ทุกท่านได้ร่วมสืบสานประเพณีลอยกระทงอย่างสนุกสนานรื่นเริงและปลอดภัย
รัฐบาลไทย-ข่าวทำเนียบรัฐบาล-ลงทุนภาคเอกชนขยายตัว ไตรมาสแรก 2561 ขอส่งเสริมรวมกว่า 2 แสนล้านบาท
วันพฤหัสบดีที่ 19 เมษายน 2561
ลงทุนภาคเอกชนขยายตัว ไตรมาสแรก 2561 ขอส่งเสริมรวมกว่า 2 แสนล้านบาท
บีโอไอเผยสัญญาณการลงทุนปีนี้มีทิศทางดี  ยอดขอรับส่งเสริมการลงทุนไตรมาสแรกปี 2561 มูลค่าเงินลงทุนกว่า 2 แสนล้านบาท  พร้อมชูมาตรการปรับปรุงประสิทธิภาพกระตุ้นการลงทุนเพิ่ม
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยถึงสถิติขอรับส่งเสริมการลงทุนในช่วงไตรมาสแรกของปี 2561 (มกราคม – มีนาคม 2561) ว่า มีโครงการยื่นขอรับส่งเสริมการลงทุนรวม 333 โครงการ เงินลงทุนรวม 203,630 ล้านบาท ซึ่งถือเป็นสัญญาณที่ดีต่อบรรยากาศการลงทุนในปีนี้ โดยมูลค่าดังกล่าวคิดเป็นสัดส่วนร้อยละ 28 ของเป้าหมายขอรับส่งเสริมการลงทุนตลอดทั้งปีที่ 720,000 ล้านบาท
ทั้งนี้ มูลค่าเงินลงทุนในช่วงไตรมาสแรกของปีนี้สูงกว่าช่วงเดียวกันของปีที่ผ่านมากว่า 1 แสนล้านบาท โดยเป็นการยื่นขอรับส่งเสริมการลงทุนจากกลุ่มอุตสาหกรรมเป้าหมายต่างๆ ได้แก่ อุตสาหกรรม ปิโตรเคมีและเคมีภัณฑ์ที่เป็นมิตรต่อสิ่งแวดล้อม เกษตรและเทคโนโลยีชีวภาพ อุตสาหกรรมท่องเที่ยว อุตสาหกรรมยานยนต์และชิ้นส่วน และกลุ่มอุตสาหกรรมแปรรูปอาหาร
ชูมาตรการปรับปรุงประสิทธิภาพกระตุ้นลงทุนเพิ่ม
นางสาวดวงใจ กล่าวเพิ่มเติมว่า นอกเหนือจากการลงทุนโครงการใหม่ และโครงการขยายของ รายเดิม ในปีนี้น่าจะเห็นทิศทางการลงทุนของภาคเอกชนในอีกมิติหนึ่ง ซึ่งก็คือ มีการลงทุนตามมาตรการปรับปรุงประสิทธิภาพการผลิตเพิ่มมากขึ้น ดังจะเห็นได้จากเฉพาะช่วง 3 เดือนแรกของปีนี้ (มกราคม-มีนาคม 2561) มีผู้ยื่นขอรับส่งเสริมการลงทุนตามมาตรการปรับปรุงประสิทธิภาพการผลิตแล้ว 33 โครงการ มีมูลค่าเงินลงทุนรวมกว่า 1,500 ล้านบาท
“ภาคเอกชนจํานวนมากยื่นขอลงทุนปรับปรุงประสิทธิภาพการผลิต โดยในปี 2560 มีมูลค่าสูงกว่า 17,000 ล้านบาท ทําให้บีโอไอมั่นใจว่าในปีนี้ จะมีความสนใจลงทุนปรับปรุงประสิทธิภาพการผลิตสูงกว่าปีที่ผ่านมา ซึ่งจะช่วยผลักดันให้เกิดการพัฒนาเพิ่มขีดความสามารถในการแข่งขันของภาคอุตสาหกรรมการผลิตและของประเทศไทยไปพร้อมกันด้วย” นางสาวดวงใจ กล่าว
บีโอไอได้ออกมาตรการปรับปรุงประสิทธิภาพการผลิต ซึ่งเป็นนโยบายที่สอดคล้องกับเป้าหมายของรัฐบาลที่ต้องการให้เกิดการพัฒนาขีดความสามารถในการแข่งขันแก่ภาคอุตสาหกรรม และทันต่อการเปลี่ยนแปลงของเทคโนโลยี นวัตกรรม โดยมาตรการปรับปรุงประสิทธิภาพการผลิต ได้แก่ การส่งเสริมให้เกิดการลงทุนเพื่อประหยัดพลังงาน ใช้พลังงานทดแทนและลดผลกระทบต่อสิ่งแวดล้อม การนําหุ่นยนต์และระบบอัตโนมัติ หรือระบบดิจิทัลมาใช้
*******************************************